ໃນຕອນແລງຂອງວັນທີ 8 ເມສາ 2015 ນີ້ ສະຫາຍ ຫງຽນ ວັນເຊີນ ຮອງກອງບັນຊາການທະຫານແຂວງເງ້ອານ ແຫ່ງ ສສ ຫວຽດນາມ ພ້ອມດ້ວຍຄະນະໄດ້ເດີນທາງມາຢ້ຽມຢາມ ແລະ ເຂົ້າອວຍພອນການນຳແຂວງຫົວພັນ ເນື່ອງໃນໂອກາດສົ່ງທ້າຍປີເກົ່າພສ 2557 ແລະ ຕ້ອນຮັບບຸນປີໃໝ່ລາວ ພສ 2558 ຢູ່ທີ່ຫ້ອງຮັບແຂກຂອງຫ້ອງວ່າການປົກຄອງແຂວງຫົວພັນ ໂດຍການຕ້ອນຮັບຢ່າງອົບອຸ່ນເຕັມໄປດ້ວຍໄມຕີຈິດມິດຕະພາບ ແຫ່ງຄວາມສາມັກຄີ ຂອງ ສະຫາຍ ຄຳຮຸ່ງ ເຮືອງວົງສີ ກຳມະການສູນກາງພັກ, ເລຂາຄະນະບໍລິຫານງານພັກແຂວງ, ເຈົ້າແຂວງຫົວພັນ, ໃນໂອກາດດຽວກັນນີ້ ສະຫາຍ ຫງຽນວັນເຊີນ ຮອງກອງບັນຊາການທະຫານແຂວງເງ້ອານແຫ່ງສສຫວຽດນາມ ໄດ້ຂຶ້ນກ່າວຄຳອວຍພອນໄຊອັນປະເສີດ ມາຍັງການນຳແຂວງຫົວພັນ, ຕະຫຼອດຮອດປະຊາຊົນບັນດາເຜົ່າຊາວແຂວງຫົວພັນ ພ້ອມທັງມອບຂອງຂວັນໃຫ້ກັບແຂວງຫົວພັນ, ຈາກນັ້ນ ທ່ານຄຳຮຸ່ງ ເຮືອງວົງສີ ໄດ້ກ່າວຕ້ອນຮັບ ແລະ ກ່າວຄຳຂອບອົກຂອບໃຈມາຍັງ ສະຫາຍ ຫງຽນວັນເຊີນ ຮອງກອງບັນຊາການທະຫານແຂວງເງ້ອານ ແຫ່ງ ສສ ຫວຽດນາມ ພ້ອມດ້ວຍຄະນະ, ທັງນີ້ກໍ່ເພື່ອເປັນຄວາມຜູກແໜ້ນສາມັກຄີ ລະຫວ່າງລາວ-ຫວຽດນາມເວົ້າລວມ, ເວົ້າສະເພາະກໍ່ຄື ແຂວງຫົວພັນ-ກອງບັນຊາການທະຫານແຂວງເງ້ອານ ແຫ່ງ ສສຫວຽດນາມ ຈົ່ງໝັ້ນຄົງທະນົງແກ່ນຊົ່ວກາລະນານ.
ເຈົ້າແຂວງຫົວພັນມອບຂອງຂວັນໃຫ້ກັບກອງບັນຊາການທະຫານແຂວງເງ້ອານ
ແຫຼ່ງຂໍ້ມູນ: ຫ້ອງວ່າການປົກຄອງແຂວງຫົວພັນ.
ໃນຕອນແລງຂອງວັນທີ 6 ເມສາ 2015 ນີ້ທ່ານຄຳຮຸ່ງເຮືອງວົງສີກຳມະການສູນກາງພັກເລຂາພັກແຂວງ, ເຈົ້າແຂວງແຂວງຫົວພັນໄດ້ຕ້ອນຮັບທ່ານບົວເງິນຊາພູວົງຮອງເລຂາຄະນະພັກກະຊວງ, ລັດຖະມົນຕີຊ່ວຍວ່າການກະຊວງຖະແຫຼງຂ່າວ, ວັດທະນະທຳແລະທ່ອງທ່ຽວພ້ອມດ້ວຍຄະນະເຊີ່ງຈຸດປະສົງຂອງການມາຢ້ຽມຢາມ ແລະ ເຮັດວຽກຢູ່ແຂວງຫົວພັນ ຄັ້ງນີ້ ແມ່ນເພຶ່ອມາປຶກສາຫາລື ກ່ຽວກັບໂຄງການການກໍ່ສ້າງຫໍພິພິຕະພັນປະຕິວັດ, ລວມທັງວັດຖຸພັນຕ່າງໆເພຶ່ອປະກອບເຂົ້າຫໍພິພິຕະພັນດັ່ງກ່າວຢູ່ທີເມືອງວຽງໄຊ ແຂວງຫົວພັນ, ພ້ອມນັ້ນທ່ານເຈົ້າແຂວງຫົວພັນກໍ່ໄດ້ລາຍງານສະພາບການຂອງໂຄງການກໍ່ສ້າງຫໍພິພິຕະພັນປະຕິວັດ, ຖ້ຳຜາແດງ ໂດຍສັງເຂບ.
ແຫຼ່ງຂໍ້ມູນ: ຫ້ອງວ່າການປົກຄອງແຂວງ